Consilierii locali din Bacău vor discuta propunerea de aprobare a acordării "Diplomei de Onoare" și a unui premiu în valoare de 1.000 de lei fiecărei dintre cele 80 de familii din Municipiul Bacău care au sărbătorit 50 de ani de căsătorie și au depus cererea până la data de 17 ianuarie 2024.
Considerând că împlinirea a 50 de ani de căsătorie reprezintă un moment deosebit în viața unei familii, un lucru pe care nu toți au șansa de a-l experimenta, autoritățile locale consideră că este o datorie morală să sărbătorească aceste persoane în vârstă care au trăit, muncit și au întemeiat o familie în municipiul Bacău.
Această inițiativă este o modalitate de a le arăta respectul cuvenit și recunoștința pentru contribuția lor la comunitate.
În spiritul ocrotirii căsătoriei și a familiei de către Statul Român, Primăria Municipiului Bacău dorește să onoreze și să recompenseze aceste familii care au ajuns la un astfel de moment semnificativ în viața lor, acordându-le "Diploma de Onoare" și un premiu în valoare de 1.000 de lei pentru fiecare familie.
Această propunere va fi supusă dezbaterii și votului în cadrul ședinței consiliului local, reflectând angajamentul și respectul față de valorile familiei și ale comunității locale.
La ședința din 28 martie se va discuta și aprobarea unui premiu de 5.000 de lei unui băcăuan care a împlinit vârsta de 100 de ani.